
URDHËR
Nr. 7518/2, datë 16.11.2016

PËR CAKTIMIN E NUMRIT TË PËRGJITHSHËM TË NOTERËVE DHE NUMRIT TË TYRE PËR ÇDO RRETH GJYQËSOR, SI DHE MBULIMIN PËRKATËS PËR ÇDO BASHKI, SË BASHKU ME NJËSITË ADMINISTRATIVE PRANË SAJ

Në mbështetje të nenit 102, pika 4, të Kushtetutës, të nenit 7, pika 2, të ligjit nr. 8678, datë 14.5.2001, “Për organizimin dhe funksionimin e Ministrisë së Drejtësisë”, të ndryshuar, dhe të neneve 3 dhe 16 të ligjit nr. 7829, datë 1.6.1994, “Për noterinë”, të ndryshuar,

KONSTATOJ SE:

Noteria, si profesion i lirë në Republikën e Shqipërisë, zë një vend të veçantë për shkak të rëndësisë së rolit të saj në stabilitetin e veprimeve juridike dhe vërtetimit të akteve. Për shkak të kësaj rëndësie, ligji nr. 7829, datë 1.6.1994, “Për noterinë”, ka parashikuar një numër të kufizuar noterësh, në mënyrë që të ruhet ekuilibri, nga njëra anë, midis aktivitetit të tyre ekonomik dhe rolit të tyre si funksionar publik dhe, nga ana tjetër, cilësisë dhe shpejtësisë në ofrimin e shërbimeve noteriale kundrejt qytetarëve në njësitë e qeverisjes vendore. 
Me urdhër të ministrit të Drejtësisë nr. 1387/1, datë 29.2.2016, “Për caktimin e numrit të përgjithshëm të noterëve dhe numrit të tyre sipas njësive të qeverisjes vendore”, numri i përgjithshëm i noterëve është 460. 
Duke qenë se duke mbajtur në konsideratë zhvillimet në ligjin nr. 115/2014, “Për ndarjen administrativo-territoriale të njësive të qeverisjes vendore në Republikën e Shqipërisë”, si dhe kërkesave të ardhur nga disa kryetarë bashkish, të cilët evidentojnë mungesën e një noteri pranë bashkive të tyre është i detyrueshëm rishikimi i numrit të përgjithshëm të noterëve, bazuar në kriteret ligjore të mëposhtme:
a) numrin e popullsisë së bashkisë, së bashku me njësitë administrative rreth saj;
b) vëllimin e punës së veprimtarisë noteriale.
Në lidhje me kriterin e parë, Ministria e Drejtësisë, është referuar në të dhënat zyrtare që publikon Instituti i Statistikave (INSTAT). Ndërkohë, në lidhje me kriterin e dytë, janë përdorur të dhënat për veprimtarinë noteriale, të dërguara nga Dhoma Kombëtare e Noterisë, si dhe nga Regjistri Noterial Shqiptarë (RNSH).
Procesi i caktimit të numrit të përgjithshëm të noterëve, si dhe shpërndarja e tyre në njësitë e qeverisjes vendore, duhet të udhëhiqen nga kriteret e vendosura nga ligji, si dhe nga parimet e eficiencës dhe shpejtësisë së shërbimit, mbulimit me shërbim noterial të të gjitha njësive administrative të qeverisjes vendore, ngarkesës së noterëve, si dhe numrit të veprimeve noteriale për çdo banor. Përmbushja e kritereve dhe parimeve që duhet të udhëheqin këtë proces, kërkon analizimin me kujdes të numrit të noterëve për çdo njësi të qeverisjes vendore, numrit të popullsisë, numrit të veprimeve noteriale, si dhe nevojën për vende vakante gjatë dy viteve të ardhshme. 

PËR KËTË ARSYE,

Në mbështetje të neneve 3 dhe 16, të ligjit nr. 7829, datë 1.6.1994, “Për noterinë”, të ndryshuar,

URDHËROJ:

1. Numri i noterëve që ushtrojnë veprimtarinë e tyre në territorin e Republikës së Shqipërisë, për dy vitet e ardhshme, të jetë 475 (katërqind e shtatëdhjetë e pesë).
2. Numri i noterëve, sipas njësive të qeverisjes vendore, për dy vitet e ardhshme të jetë sipas aneksit nr. 1, bashkëlidhur këtij urdhri dhe pjesë përbërëse e tij.
3. Shpalljen e vendeve vakante për njësitë e qeverisjes vendore, sipas aneksit nr. 2, bashkëlidhur këtij urdhri dhe pjesë përbërëse e tij.
4. Urdhri nr. 1387/1, datë 29.2.2016, “Për caktimin e numrit të përgjithshëm të noterëve dhe numrit të tyre sipas njësive të qeverisjes vendore”, revokohet.
5. Ngarkohet Drejtoria e Inspektimit të Institucioneve të Varësisë dhe Profesioneve të Lira për ndjekjen dhe zbatimin e këtij urdhri.
6. Ky urdhër hyn në fuqi menjëherë dhe botohet në Fletoren Zyrtare.

MINISTRI I DREJTËSISË
Ylli  Manjani
ANEKSI NR. 1
NUMRI I NOTERËVE SIPAS NJËSIVE TË QEVERISJES VENDORE
BASHKIA/NJËSI ADMINISTRATIVE NUMRI I NOTERËVE

Berat 						9
Ura Vajgurore 			1
Kuçovë 					1
Çorovodë 				1
Peshkopi 				3
Burrel 					2
Bulqizë 					2
Durrës 					46                    
Golem                     1                                                                   
Manëz 					1
Sukth 					2
Shijak 					5     
Rashbull 				1  
Krujë 					2
Fushë-Krujë 			2  
Elbasan 					25                  
Cërrik 					1            
Gramsh 					2
Peqin 					2                                                    
Belsh                       1                                                      
Përrenjas                   1                                                      
Librazhd 				3   
Fier 						22                                                       
Patos 					1    
Levan 					1
Lushnje 					11                                       
Divjakë 					1
Ballsh 					2
Gjirokastër 				7                                                         
Dropull i Sipërm 		1
Tepelenë 				2
Përmet 					2  
Korçë 					8                                                           
Maliq 					1
Ersekë 					1
Pogradec 				5                    
Bilisht 					2
Kukës 					4                     
Bajram Curri, 			3
Lezhë 					10   
Shëngjin 				1		                                 
Rrëshen 					3                                         
Laç 						6                                                 
Shkodër 					20                                   
Pukë 						2
Koplik 					1  
Tiranë 					183  
Kamzë 					5                                            
Vorë 						3
Farkë 					3
Kashar 					3                                      
Paskuqan 				2                                       
Kavajë 					9                                    
Rrogozhinë 			1                                                
Vlorë 					22                                              
Himarë 					1
Novoselë 				1
Qendër-Vlorë 			1 
Sarandë 					9
Delvinë 					1                                                    

TOTALI 				475

ANEKSI NR. 2 
VENDET VAKANTE PËR ÇDO NJËSI TË QEVERISJES VENDORE
BASHKIA/NJËSI ADMINISTRATIVE NUMRI I VENDEVE VAKANTE

Durrës        			2
Golem 				1
Elbasan   		 	1
Peqin 				1
Belsh 				1 
Përrenjas 			1			
Fier              		1
Pogradeci   	 		1
Kavajë        		 	2
Rrogozhinë			1
Vlorë               		1
Gjirokastër 			1
Delvina 				1
Korçë 				1
Lezhë 				2
Shëngjin 			1
Rrëshen 				1
Berat 					1
Shkodër		 		1		

TOTALI 	    		22

